ᱛᱟᱞᱢᱟ ᱠᱟᱞᱤᱢᱟᱱᱛᱟᱱ

ᱛᱟᱞᱢᱟ ᱠᱟᱞᱤᱢᱟᱱᱛᱟᱱ (ᱤᱱᱫᱳᱱᱮᱥᱤᱭᱟᱱ: Kalimantan Tengah) ᱫᱚ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱢᱤᱫ ᱯᱚᱱᱚᱛ ᱠᱟᱱᱟ ᱾ ᱱᱚᱶᱟ ᱫᱚ ᱵᱳᱨᱱᱤᱭᱳ ᱫᱤᱯ ᱨᱮ ᱢᱮᱱᱟᱜ ᱤᱱᱫᱳᱱᱮᱥᱤᱭᱟᱱ ᱫᱤᱥᱚᱢ ᱨᱮᱱᱟᱜ ᱴᱚᱴᱷᱟ ᱠᱟᱞᱤᱢᱟᱱᱛᱟᱱ ᱨᱮᱭᱟᱜ ᱢᱚᱬᱮ ᱜᱚᱴᱟᱝ ᱯᱚᱱᱚᱛ ᱢᱩᱫᱽ ᱨᱮ ᱢᱤᱫ ᱯᱚᱱᱚᱛ ᱠᱟᱱᱟ ᱾ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱫᱚ  ᱯᱟᱞᱟᱝᱠᱟ ᱨᱟᱭᱟ ᱾ ᱒᱐᱑᱐ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱱᱚᱶᱟ ᱯᱚᱱᱚᱛ ᱨᱮ ᱒᱒ ᱞᱟᱠᱷ ᱦᱚᱲBiro Pusat Statistik, Jakarta, 2011. ᱠᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱒᱐᱑᱕ ᱨᱮ ᱰᱷᱮᱨ ᱠᱟᱛᱮ ᱒᱔.᱙ ᱞᱟᱠᱷ ᱟᱨ ᱱᱮᱛᱟᱨᱟᱜ ᱥᱚᱨᱠᱟᱨᱤ ᱟᱢᱫᱟᱡᱽ ᱞᱮᱠᱟᱛᱮ (᱒᱐᱑᱙ ᱥᱮᱨᱢᱟ ᱨᱮ) ᱱᱚᱶᱟ ᱮᱞᱠᱷᱟ ᱫᱚ ᱒,᱖᱔᱙,᱘᱐᱓Badan Pusat Statistik, Jakarta, 2019. ᱾

᱑᱙᱙᱐ ᱠᱷᱚᱱ ᱒᱐᱐᱐ ᱥᱮᱨᱢᱟ ᱢᱩᱫ ᱨᱮ ᱦᱚᱲᱮᱞ ᱰᱷᱮᱨ ᱨᱮᱱᱟᱜ ᱫᱚᱨ ᱥᱮᱨᱢᱟ ᱨᱮ ᱓.᱐% ᱠᱟᱛᱮᱡᱽ ᱛᱟᱦᱮ ᱠᱟᱱᱟ, ᱩᱱ ᱚᱠᱛᱚ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱰᱷᱮᱨ ᱦᱚᱲᱮᱞ ᱫᱚᱨ ᱯᱚᱱᱚᱛ ᱠᱚ ᱢᱩᱫ ᱨᱮ ᱢᱤᱫ ᱯᱚᱱᱚᱛ ᱛᱟᱦᱮ ᱠᱟᱱᱟ ᱾ ᱒᱐᱑᱐ ᱨᱮᱱᱟᱜ ᱛᱟᱭᱚᱢ ᱫᱚᱥᱚᱠ ᱨᱮ ᱱᱚᱶᱟ ᱰᱷᱮᱨ ᱨᱮᱱᱟᱜ ᱫᱚᱨ ᱠᱚᱢ ᱠᱟᱛᱮᱡᱽ ᱑.᱘% ᱦᱩᱭ ᱞᱮᱱᱟ ᱾ ᱱᱚᱶᱟ ᱴᱚᱴᱷᱟ ᱨᱮᱱᱟᱜ ᱮᱴᱟᱜ ᱯᱚᱱᱚᱛ ᱠᱷᱚᱱ, ᱛᱟᱞᱢᱟ ᱠᱟᱞᱤᱢᱟᱱᱛᱟᱱ ᱯᱚᱱᱚᱛ ᱨᱮ ᱵᱳᱨᱱᱤᱭᱳ ᱨᱮᱱ ᱟᱹᱫᱤᱵᱟᱹᱥᱤ ᱡᱟᱹᱛᱤ ᱰᱟᱭᱟᱠ ᱦᱚᱲ ᱡᱟᱹᱥᱛᱤ ᱠᱟᱭᱛᱮ ᱢᱮᱱᱟᱜ ᱠᱚᱣᱟ ᱾

ᱱᱟᱜᱟᱢ
ᱤᱨᱟᱹᱞ ᱥᱟᱭ ᱥᱮᱨᱢᱟ ᱚᱠᱛᱮ ᱛᱟᱞᱢᱟ ᱠᱟᱞᱤᱢᱟᱱᱛᱟᱱ ᱟᱨ ᱱᱚᱸᱰᱮᱱ ᱰᱟᱭᱟᱠ ᱦᱚᱲ ᱠᱚ ᱢᱩᱥᱞᱟᱹ ᱥᱟᱞᱛᱟᱱᱟᱛ ᱵᱟᱱᱡᱟᱨ ᱦᱚᱛᱮᱛᱮ ᱠᱚ ᱥᱟᱥᱚᱱᱚᱜ ᱠᱟᱱ ᱛᱟᱦᱮᱱᱟ ᱾ ᱫᱚᱥᱟᱨ ᱡᱮᱜᱮᱛ ᱞᱟᱹᱰᱷᱟᱹᱭ ᱟᱨ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱯᱷᱩᱨᱜᱟᱹᱞ ᱛᱟᱭᱚᱢ, ᱰᱟᱭᱟᱠ ᱟᱹᱫᱤᱵᱟᱹᱥᱤ ᱠᱚ ᱠᱚᱧᱮ ᱠᱟᱞᱤᱢᱟᱱᱛᱟᱱ ᱠᱷᱚᱱ ᱮᱴᱟᱜ ᱠᱟᱛᱮᱡᱽ ᱱᱟᱶᱟ ᱢᱤᱫ ᱯᱚᱱᱚᱛ ᱨᱮᱱᱟᱜ ᱠᱚ ᱫᱟᱹᱵᱤᱭᱮᱫᱽ ᱠᱟᱱ ᱛᱟᱦᱮᱱᱟ ᱾ 

᱑᱙᱕᱗ ᱥᱮᱨᱢᱟ ᱨᱮ ᱠᱚᱧᱮ ᱠᱟᱞᱤᱢᱟᱱᱛᱟᱱ ᱯᱚᱱᱚᱛ ᱦᱟᱹᱴᱤᱧ ᱦᱩᱭ ᱞᱮᱱᱟ ᱯᱚᱱᱚᱛ ᱨᱮᱱ ᱢᱩᱥᱞᱟᱹ ᱦᱚᱲ ᱠᱚ ᱴᱷᱮᱱ ᱠᱷᱚᱱ ᱰᱟᱭᱟᱠ ᱦᱚᱲ ᱠᱚ ᱟᱨᱦᱚᱸ ᱰᱷᱮᱨ ᱥᱟᱭᱚᱛᱛᱚᱥᱟᱥᱚᱱ ᱮᱢᱟᱠᱚ ᱞᱟᱹᱜᱤᱫ ᱾ ᱱᱚᱶᱟ ᱵᱚᱫᱚᱞ ᱫᱚ ᱤᱱᱫᱳᱱᱮᱥᱤᱭᱟ ᱥᱚᱨᱠᱟᱨ ᱒᱓ ᱢᱮ ᱑᱙᱕᱗ ᱥᱮᱨᱢᱟ ᱨᱮ ᱫᱤᱥᱚᱢ ᱜᱚᱢᱠᱮ ᱟᱹᱨᱤ ᱮᱞ ᱑᱐ ᱥᱮᱨᱢᱟ ᱑᱙᱕᱗ (Presidential Law No. 10 Year 1957) ᱦᱚᱛᱮᱛᱮ ᱯᱟᱥ ᱞᱮᱱᱟ, ᱡᱟᱦᱟ ᱫᱚ ᱛᱟᱞᱢᱟ ᱠᱟᱞᱤᱢᱟᱱᱛᱟᱱ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱜᱮᱞᱟᱨᱮ ᱟᱱᱟᱜ ᱯᱚᱱᱚᱛ ᱞᱮᱠᱟᱛᱮᱭ ᱩᱪᱷᱟᱹᱱ ᱞᱮᱫᱟ ᱾

ᱚᱛᱱᱚᱜ
ᱥᱟᱥᱚᱱᱤᱭᱟᱹ ᱴᱚᱴᱷᱟ ᱠᱚ
ᱦᱮᱡᱽᱥᱮᱱ

ᱨᱮᱞ ᱰᱟᱦᱟᱨ
ᱨᱟᱥᱤᱭᱟ ᱛᱟᱞᱢᱟ ᱠᱟᱞᱤᱢᱟᱱᱛᱟᱱ ᱠᱷᱚᱱ ᱥᱟᱢᱟᱝ ᱠᱟᱞᱤᱢᱟᱱᱛᱟᱱ ᱦᱟᱹᱵᱤᱫ ᱠᱩᱭᱞᱟᱹ ᱤᱫᱤ ᱞᱟᱹᱜᱤᱫ ᱨᱮᱞ ᱰᱟᱦᱟᱨ ᱵᱮᱱᱟᱣ ᱨᱮᱱᱟᱜ ᱮ ᱪᱩᱠᱛᱤ ᱟᱠᱫᱟ, ᱡᱟᱦᱟ ᱨᱮᱱᱟᱜ ᱠᱷᱚᱨᱪᱟ ᱦᱩᱭ ᱟᱠᱟᱱᱟ ᱒.᱔ ᱵᱤᱞᱤᱭᱚᱱ ᱟᱢᱮᱨᱤᱠᱟᱱ ᱰᱚᱞᱟᱨ ᱾ᱱᱚᱶᱟ ᱫᱚ ᱒᱐᱑᱓ ᱨᱮ ᱮᱛᱚᱦᱚᱵ ᱠᱟᱛᱮᱡᱽ ᱒᱐᱑᱗ ᱥᱮ ᱢᱩᱪᱟᱹᱫ ᱟᱠᱟᱱᱟRussian firm signs MoU to build $2.4 billion railway ᱾

ᱰᱮᱢᱚᱜᱽᱨᱟᱯᱷᱤ
ᱫᱷᱚᱨᱚᱢ

ᱛᱟᱞᱢᱟ ᱠᱟᱞᱤᱢᱟᱱᱛᱟᱱ ᱨᱮᱱ ᱗᱔.᱓᱑% ᱦᱚᱲ ᱤᱥᱟᱢ, ᱑᱘.᱖% ᱤᱥᱟᱹᱭ (᱑᱕.᱙᱗% ᱯᱨᱳᱴᱮᱥᱴᱟᱱ ᱟᱨ ᱒.᱖᱓% ᱠᱮᱛᱷᱟᱞᱤᱠ), ᱐.᱕᱐% ᱦᱤᱱᱫᱩ, ᱐.᱑᱑% ᱵᱩᱫᱫᱷᱚ ᱟᱨ ᱖.᱒᱖% ᱫᱚ ᱮᱴᱟᱜ ᱫᱷᱚᱨᱚᱢ ᱠᱚ ᱢᱟᱱᱟᱣᱟ ᱾

ᱡᱟᱹᱛᱤ ᱠᱚ
 ᱡᱟᱹᱛᱤ ᱠᱚ ᱒᱐᱐᱐ ᱥᱮᱨᱢᱟ ᱨᱮᱱᱟᱜ ᱦᱚᱲᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ
 ᱡᱟᱹᱛᱤ ᱜᱷᱟᱨᱚᱸᱡᱽ ᱤᱥᱞᱟᱢ ᱤᱥᱟᱹᱭ ᱦᱤᱱᱫᱩ ᱮᱴᱟᱜ % ᱦᱚᱲᱮᱞ Banjarese 99% 0% 0% 0% 24.6% Javanese 96% 4% 0% 0% 18.8% Ngaju Dayak 43% 44% 13% 0% 18.0% Sampit Dayak 82% 9% 9% 0% 9.6% Bakumpai 99% 0% 0% 0% 7.5% Madurese 100% 0% 0% 0% 3.5% Katingan Dayak 37% 22% 32% 9% 3.3% Maanyan 4% 86% 9% 1% 2.8% Tomun Dayak 18% 56% 17% 2% 2.2% Sundanese 99% 1% 0% 0% 1.4% Dusun Dayak 9% 29% 63% 0% 1.1% Siang Dayak 6% 40% 48% 4% 0.9% Manyan Dayak 20% 70% 10% 0% 0.7% Ot Danum 10% 51% 38% 0% 0.6% Other non-Dayak NA NA NA NA 1.3% Other Dayak NA NA NA NA 5.0%

ᱯᱟᱹᱨᱥᱤ

ᱟᱨᱦᱚᱸ ᱧᱮᱞ ᱢᱮ
ᱵᱟᱨᱦᱮ ᱡᱚᱱᱚᱲ
  (ᱤᱱᱫᱳᱱᱮᱥᱤᱭᱟᱱ ᱛᱮ)
 Official statistics for the province, provided by the Indonesian Central Bureau of Statistics, may be accessed (Indonesian language) at Badan Pusat Statistik Propinsi Kalimantan Tengah .

ᱛᱷᱚᱠ: ᱤᱱᱫᱳᱱᱮᱥᱤᱭᱟ
ᱛᱷᱚᱠ: ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱯᱚᱱᱚᱛ

ᱛᱷᱚᱠ: ᱵᱳᱨᱱᱤᱭᱳ
ᱛᱷᱚᱠ: ᱠᱟᱞᱤᱢᱟᱱᱛᱟᱱ
ᱥᱟᱹᱠᱷᱭᱟᱹᱛ